Aṭas icennayen i yeccnan ɣef usentel-agi, acku di ddunit-agi yeṭṭuqet lexdaɛ, yerna aṭas i tɣur ddunit, d annect-a i yeǧǧan imedyazen sakkayen-d wid iɣeflen, ttwellihen-ten s wawal. Aweṣṣi di temtti taqbaylit yettili-d sumata i teqcict ɣef gma-s iwakken ad trebbi, diɣen ad telmed ttrebga wa ad theggi iman-is i wasmi ara trebbi ddary-as. Di tama nniḍen timetti taqbaylit tettḥader arrac akken ad gmun akken iwata lḥal wa ad tili wultma-nsen ddaw laɛnaya-nsen mi ara timɣur daɣen mi ara tezweǧ acku taqcict i yesɛan atmaten-is iǧehden tettuqader ktar n tin ur ten-nesɛi ara.